जोशी बोले- राज्य में 50 टका के बिना नहीं होते काम, बड़े मैंडेट से सरकार बनाएंगे
भाजपा प्रदेशाध्यक्ष सीपी जोशी शनिवार दोपहर भरतपुर जाते वक्त दौसा कलेक्ट्रट पर रूके, यहां भाजपा कार्यकर्ताओं ने उनका जोरदार स्वागत किया। इस दौरान मीडिया से बात करते हुए बीजेपी प्रदेशाध्यक्ष ने कहा महिला सुरक्षा को लेकर जब राज्य सरकार का मंत्री अपनी ही सरकार को
भाजपा प्रदेशाध्यक्ष सीपी जोशी शनिवार दोपहर भरतपुर जाते वक्त दौसा कलेक्ट्रेट पर ठहरे। यहां भाजपा कार्यकर्ताओं ने उनका स्वागत किया। इस दौरान उन्होंने मीडिया से बात की।
बीजेपी प्रदेशाध्यक्ष ने कहा महिला सुरक्षा को लेकर जब राज्य सरकार का मंत्री अपनी ही सरकार को आइना दिखाए तो वह मंत्री भी असुरक्षित है। सीएम ने महिला सुरक्षा के दावों की पोल खोलने वाले मंत्री को ही बर्खास्त कर दिया।
यदि ऐसी ही सख्त कार्यवाही राज्य सरकार अपराधियों के खिलाफ करती तो उनमें भय पैदा होता।
मंत्री-विधायक बोले- किस मुंह से जनता के बीच जाएंगे
उन्होंने कहा कुछ दिनों पहले कांग्रेस पार्टी की बैठक में मंत्री-विधायकों ने स्पष्ट रूप से कहा था कि हम जिसे मेनिफेस्टो के आधार पर चुनाव जीत कर आए हैं। उसमें से कोई भी काम पूरा नहीं हुआ। ऐसे में अब किस मुंह से जनता के बीच जाएंगे।
क्योंकि राज्य सरकार ने किसानों का कर्ज माफ नहीं किया। महंगाई पर नियंत्रण नहीं किया। वादा करने के बावजूद कई बार बिजली के दाम बढ़ाए। महिलाओं की सुरक्षा नहीं कर पाए। डीजल-पेट्रोल सबसे महंगा है। महिला अत्याचार व दलित अपराध के मामलों में नंबर वन है।
कांग्रेस के कुनबे में बहुत बड़ा अंतर्विरोध
उन्होंने कहा पेपर लीक समेत कई मामले कांग्रेस की अंदरुनी मीटिंग में उठे थे और विधायकों ने यहां तक कहा कि 50 टका के बिना काम नहीं होते। यह अब तक की महा भ्रष्ट सरकार है, उनके कुनबे के अंदर ही बहुत बड़ा अंतर्विरोध चल रहा है।
वहीं मणिपुर हिंसा के सवाल पर जोशी ने कहा कांग्रेस को पहले अपना प्रदेश देखना चाहिए।
1 अगस्त को जयपुर में होगा बड़ा आंदोलन
उन्होंने कहा राज्य सरकार के जिम्मेदार लोग अपराधियों के हक में बयान देते हैं कि 65% रेप के मामले फर्जी पाए जाते हैं। यदि मुख्यमंत्री ही ऐसा कहेंगे तो फिर राजस्थान कैसे बचेगा। सरकार के मंत्री हेमाराम चौधरी ही भ्रष्टाचार के आरोप लगाते रहे हैं।
विधायक दिव्या मदेरणा ने महिलाओं की सुरक्षा पर सवाल खड़े किए, इसीलिए भाजपा कह रही है कि नारी का अपमान नहीं सहेगा राजस्थान। इसे लेकर 1 अगस्त को बड़ा व ऐतिहासिक आंदोलन भाजपा द्वारा किया जाएगा।
अब तक का सबसे बड़ा मैंडेट लाएगी BJP
उन्होंने दावा किया कि आगामी विधानसभा में राज्य में शत प्रतिशत सरकार बदलेगी और अब तक का सबसे बड़ा मैंडेट पाकर भाजपा सरकार बनाएगी। बीजेपी प्रदेशाध्यक्ष ने कहा महंगाई, भ्रष्टाचार व पेपर लीक समेत कई मुद्दों को लेकर पार्टी द्वारा नहीं सहेगा राजस्थान अभियान के तहत बड़े आंदोलन किए जा रहे हैं।
वहीं बीजेपी प्रदेश अध्यक्ष जिले में दौसा कलेक्ट्रेट, भांडारेज मोड़, सिकंदरा चौराहा, मानपुर चौराहा, मेहंदीपुर बालाजी मोड़, पाटोली व महुवा समेत कई जगहों पर जोरदार स्वागत हुआ।